CELEX: 32017Y0421(01)
Language: et
Date: 2017-03-31 00:00:00
Title: Euroopa Süsteemsete Riskide Nõukogu otsus, 31. märts 2017, millega muudetakse otsust ESRN/2011/1, millega võetakse vastu Euroopa Süsteemsete Riskide Nõukogu töökord (ESRN/2017/2)

21.4.2017   
               
               
                  ET
               
               
                  Euroopa Liidu Teataja
               
               
                  C 124/3
               
            EUROOPA SÜSTEEMSETE RISKIDE NÕUKOGU OTSUS,
      31. märts 2017,
      millega muudetakse otsust ESRN/2011/1, millega võetakse vastu Euroopa Süsteemsete Riskide Nõukogu töökord
      (ESRN/2017/2)
      (2017/C 124/04)
      EUROOPA SÜSTEEMSETE RISKIDE NÕUKOGU HALDUSNÕUKOGU,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 24. novembri 2010. aasta määrust (EL) nr 1092/2010 finantssüsteemi makrotasandi usaldatavusjärelevalve kohta Euroopa Liidus ja Euroopa Süsteemsete Riskide Nõukogu asutamise kohta, (1) eelkõige selle artikli 6 lõiget 4 ja artikli 9 lõiget 5,
      võttes arvesse nõukogu 17. novembri 2010. aasta määrust (EL) nr 1096/2010, millega antakse Euroopa Keskpangale eriülesanded seoses Euroopa Süsteemsete Riskide Nõukogu tegevusega (2),
      ning arvestades järgmist:
      
                  (1)
               
               
                  Nõukogu võttis 12. juulil 2016 vastu otsuse (EL) 2016/1171, (3) mis käsitleb liidu seisukohta, mis tuleb vastu võtta Euroopa Majanduspiirkonna (EMP) ühiskomitees liidu nimel seoses ettepanekuga muudatuste kohta EMP lepingu IX lisas („Finantsteenused“). 30. septembril 2016 võttis EMP ühiskomitee vastu EMP ühiskomitee otsuse nr 198/2016, (4) millega muudeti EMPs ja Euroopa Vabakaubanduse Assotsiatsioonis (EFTA) osalevate liikmesriikide asjaomaste asutuste staatust ja osalemist Euroopa Süsteemsete Riskide Nõukogu (ESRN) töös. Asjaomaste asutuste esindajad Norrast, Islandist ja Liechtensteinist hakkavad osalema ESRNi haldusnõukogu töös hääleõiguseta ja tehnilise nõuandekomitee töös. Nende EFTA liikmesriikide keskpankade presidendid ja Liechtensteini osas kõrgetasemeline esindaja rahandusministeeriumist, samuti kõrgetasemelised esindajad nende EFTA liikmesriikide riiklikest pädevatest järelevalveasutustest ja EFTA järelevalveameti kolleegiumi liige, saavad ESRNi haldusnõukogu hääleõiguseta liikmeteks, kui see on nende ülesannete suhtes asjakohane. Nende EFTA liikmesriikide keskpankade esindajad ja Liechtensteini osas esindaja rahandusministeeriumist, samuti esindajad nende EFTA liikmesriikide riiklikest pädevatest järelevalveasutustest hakkavad osalema tehnilise nõuandekomitee koosolekutel. Nende EFTA liikmesriikide asjaomaste asutuste esindajad ei osale ESRNi töös, kui arutusel on konkreetsete liidu finantseerimisasutuste või liikmesriikide olukord.
               
            
                  (2)
               
               
                  ESRNi õigusaktid võtab vastu haldusnõukogu ja need allkirjastab ESRNi sekretariaadi juhataja, mis tõendab nende vastavust haldusnõukogu otsusele.
               
            
                  (3)
               
               
                  Seda arvesse võttes tuleb Euroopa Süsteemsete Riskide Nõukogu otsust ESRN/2011/1 (5) muuta,
               
            ON VASTU VÕTNUD KÄESOLEVA OTSUSE:
      Artikkel 1
      Muudatused
      Otsust ESRN/2011/1 muudetakse järgmiselt:
      
                  1)
               
               
                  artiklit 4 muudetakse järgmiselt:
                  
                              a)
                           
                           
                              lõige 6 asendatakse järgmisega:
                              „6.   Kooskõlas määruse (EL) nr 1092/2010 artikli 9 lõigetega 4 ja 5 võib ESRNi eesistuja haldusnõukogu eesistuja või teiste liikmete ettepanekul kutsuda konkreetseteks päevakorra punktideks ühekordselt muid isikuid, kui see on kohane ja kooskõlas konfidentsiaalsuse nõuetega.“;
                           
                        
                              b)
                           
                           
                              lisatakse järgmine lõige 7:
                              „7.   Kooskõlas EMP ühiskomitee otsusega nr 198/2016 (*1) osalevad Islandi ja Norra keskpankade presidendid ning Liechtensteini rahandusministeeriumi kõrgetasemeline esindaja, samuti üks kõrgetasemeline esindaja nendest Euroopa Vabakaubanduse Assotsiatsiooni (EFTA) liikmesriikidest, haldusnõukogu koosolekutel ilma hääleõiguseta. EFTA järelevalveameti kolleegiumi liige võib osaleda haldusnõukogu koosolekutel hääleõiguseta, kui see on tema ülesannete suhtes asjakohane.
                              
                                 (*1)  EMP ühiskomitee otsus nr 198/2016, 30. september 2016, millega muudetakse EMP lepingu IX lisa „Finantsteenused“ [2017/275] (ELT L 46, 23.2.2017, lk 1).“;"
						
                           
                        
            
                  2)
               
               
                  artiklit 5 muudetakse järgmiselt:
                  
                              a)
                           
                           
                              lõige 1 asendatakse järgmisega:
                              „1.   ESRNi eesistuja koostab haldusnõukogu korralise koosoleku päevakorra projekti ja esitab selle koos seonduvate dokumentidega juhkomiteele konsulteerimiseks vähemalt kaheksa kalendripäeva enne juhtkomitee koosolekut. Seejärel esitab eesistuja päevakorra projekti koos seonduvate dokumentidega haldusnõukogule vähemalt 10 kalendripäeva enne haldusnõukogu koosolekut. Haldusnõukogu töö ja koosolekute päevakorra ettevalmistamisel võetakse arvesse, et artikli 4 lõike 7 alusel osalevaid liikmeid võib paluda haldusnõukogu koosolekutel mitte osaleda, kui arutusel on konkreetse liidu finantseerimisasutuse või liikmesriigi olukord.“;
                           
                        
                              b)
                           
                           
                              lisatakse järgmine lõige 2a:
                              „2a.   Pärast päevakorra projekti saamist võib iga liige kolme EKP tööpäeva jooksul esitada ESRNi sekretariaadile taotluse, et päevakorra punkti arutataks ilma artikli 4 lõike 7 alusel osalevate liikmete osaluseta, kui arutusel on konkreetse liidu finantseerimisasutuse või liikmesriigi olukord. Taotluse esitanud esindaja jääb anonüümseks.“;
                           
                        
            
                  3)
               
               
                  artikli 10 lõige 2 asendatakse järgmisega:
                  „2.   Juhtkomitee tutvub eelnevalt haldusnõukogu päevakorra projekti punktidega koos seonduvate dokumentidega. Juhtkomitee tagab, et haldusnõukogu jaoks on toimikud ette valmistatud ja teeb kohastel juhtudel ettepanekuid võimaluste või lahenduste kohta. Haldusnõukogu töö ja koosolekute päevakorra ettevalmistamisel võetakse arvesse, et artikli 4 lõike 7 alusel osalevaid liikmeid võib paluda haldusnõukogu koosolekutel mitte osaleda, kui arutusel on konkreetse liidu finantseerimisasutuse või liikmesriigi olukord. Juhtkomitee esitab haldusnõukogule pidevalt aruandeid ESRNi tegevuse kohta.“;
               
            
                  4)
               
               
                  artiklit 13 muudetakse järgmiselt:
                  
                              a)
                           
                           
                              lisatakse järgmine lõige 2a:
                              „2a.   Islandi ja Norra keskpankade esindajad ja Liechtensteini esindaja rahandusministeeriumist, samuti esindajad nende EFTA liikmesriikide riiklikest pädevatest järelevalveasutustest, hakkavad osalema tehnilise nõuandekomitee koosolekutel.“;
                           
                        
                              b)
                           
                           
                              lõige 7 asendatakse järgmisega:
                              „7.   Tehnilise nõuandekomitee eesistuja teeb ettepaneku päevakorra kohta, mis koostatakse kooskõlas määruse (EL) nr 1092/2010 artikli 13 lõikega 3, vähemalt 10 päeva enne koosolekut ja esitab selle tehnilisele nõuandekomiteele heakskiitmiseks. ESRNi sekretariaat edastab päevakorrapunktide dokumendid kõikidele tehnilise nõuandekomitee liikmetele. Tehnilise nõuandekomitee töö ja koosolekute päevakorra ettevalmistamisel võetakse arvesse, et artikli 13 lõike 2a alusel osalevaid liikmeid võib paluda tehnilise nõuandekomitee koosolekutel mitte osaleda, kui arutusel on konkreetse liidu finantseerimisasutuse või liikmesriigi olukord. Pärast koosoleku päevakorra saamist võib iga liige kolme EKP tööpäeva jooksul esitada ESRNi sekretariaadile taotluse, et päevakorra punkti arutataks ilma artikli 13 lõike 2a alusel osalevate liikmete osaluseta, kui arutusel on konkreetse liidu finantseerimisasutuse või liikmesriigi olukord. Taotluse esitanud esindaja jääb anonüümseks.“;
                           
                        
            
                  5)
               
               
                  artiklit 27 muudetakse järgmiselt:
                  
                              a)
                           
                           
                              lõige 1 asendatakse järgmisega:
                              „1.   ESRNi hoiatused ja soovitused võtab vastu haldusnõukogu ja need allkirjastab ESRNi sekretariaadi juhataja, mis tõendab nende vastavust haldusnõukogu otsusele.“;
                           
                        
                              b)
                           
                           
                              lisatakse järgmine lõige 1a:
                              „1a.   Identifitseerimise lihtsustamiseks nummerdatakse kõik ESRNi õigusaktid järjekorras.“;
                           
                        
                              c)
                           
                           
                              lisatakse järgmine lõige 1b:
                              „1b.   ESRNi sekretariaat võtab meetmeid, et tagada:
                              
                                          a)
                                       
                                       
                                          ESRNi õigusaktide turvaline säilitamine;
                                       
                                    
                                          b)
                                       
                                       
                                          adressaatide teavitamine;
                                       
                                    
                                          c)
                                       
                                       
                                          ESRNi õigusaktide avaldamine Euroopa Liidu Teatajas kõikides liidu ametlikes keeltes kohastel juhtudel, kui haldusnõukogu on selle selgelt otsustanud.“
                                       
                                    
                        
            Artikkel 2
      Jõustumine
      Käesolev otsus jõustub 1. aprillil 2017.
      
         Frankfurt Maini ääres, 31. märts 2017
         
            
               ESRNi eesistuja
            
            Mario DRAGHI
         
      
      
         (1)  ELT L 331, 15.12.2010, lk 1.
      
         (2)  ELT L 331, 15.12.2010, lk 162.
      
         (3)  Nõukogu otsus (EL) 2016/1171, 12. juuli 2016, seisukoha kohta, mis võetakse Euroopa Liidu nimel EMP ühiskomitees seoses EMP lepingu IX lisa („Finantsteenused“) muutmisega (ELT L 193, 19.7.2016, lk 38).
      
         (4)  EMP ühiskomitee otsus nr 198/2016, 30. september 2016, millega muudetakse EMP lepingu IX lisa „Finantsteenused“ [2017/275] (ELT L 46, 23.2.2017, lk 1).
      
         (5)  Euroopa Süsteemsete Riskide Nõukogu otsus ESRN/2011/1, 20. jaanuar 2011, millega võetakse vastu Euroopa Süsteemsete Riskide Nõukogu töökord (ELT C 58, 24.2.2011, lk 4).